Συζήτηση:Πολύκαστρο

message: Προέλευση της ονομασίας του Πολυκάστρου
Μετά από έρευνα πολλών ετών επιτέλους βρήκα  μια πηγή που μου έδωσε πληροφορίες για την ονομασία της πατρίδας μου, το Πολύκαστρο
Διαβάζοντας το βιβλίο του Μάξιμου Μαραβελάκη και του Α. Βακαλόπουλου με τίτλο, «ΟΙ ΠΡΟΣΦΥΓΙΚΕΣ ΕΓΚΑΤΑΣΤΑΣΕΙΣ ΣΤΗΝ ΠΕΡΙΟΧΗ  ΘΕΣΣΑΛΟΝΙΚΗΣ» , ανακάλυψα την προέλευση ονόματος.
Στη σελίδα  176  του βιβλίου αναφέρει το Πολύκαστρο και μάλιστα υπάρχει και χάρτης της περιοχής Αγχιάλου της Ανατ. Ρωμυλίας ,στον οποίο   φαίνεται ότι στο άκρο του κόλπου της Μεσημβρίας στη Μαύρη Θάλασσα, όπου καταλήγει το όρος Αίμωνας,  δεσπόζει το ακρωτήριο του κόλπου που ονομάζεται  Πολύκαστρο
Για την ονομασία του Πολυκάστρου   ψάχνω από τα μαθητικά μου χρόνια, ρώτησα πολλούς, όπως τον Πρόεδρο της τότε κοινότητας Δ Κουτσουβέλα, τον γραμματέα της κοινότητας Ι Καπνόπουλο αλλά δυστυχώς κι αυτοί  ότι γνώριζαν ήταν ανυπόστατα.
Διάβασα με προσοχή το βιβλίο του Δ. Βασιλειάδη αλλά οι εκδοχές δεν μ έπεισαν, σταμάτησα  όμως στη διαμάχη για το όνομα μεταξύ του Χ  Τσελεμπίδη και του Ν. Γκαντίδη όπου ο καθένας ήθελε να δώσει το όνομα της δικιάς του πατρίδας και είχαν διαφωνία….. .τότε ο Γενικός Δ/ντής Θες/νίκης έδωσε ένα όνομα από μια Ιταλική πόλη που λέγεται Πολύκαστρο…….
Πράγματι σε περίπτωση διαφωνίας των κατοίκων το όνομα το έδινε ο πρόεδρος της επιτροπής που ήταν υπεύθυνη για τα τοπωνύμια με πολύ αυστηρά κριτήρια.
Έτσι ο καθηγητής Μ. Μαραβελάκης του Α.Π.Θ , από το 1928- 1960, μαζί με τον Α.Βακαλόπουλο που ήταν καθ ύλη υπεύθυνοι και ειδικοί και ιδίως ο Μαραβελάκης γνωρίζοντας τη γεωγραφία της περιοχής έδωσαν το καινούριο όνομα στο Καρασούλι, το ονόμασαν Πολύκαστρο ,από το ακρωτήριο του Αίμωνα.
Η ονομασία των τοπωνυμιών ήταν πολύ αυστηρή, οι καινούριοι οικισμοί έπαιρναν ονόματα της παλιάς πατρίδας από την οποία προερχόταν ή ονόματα ιστορικά ή ονόματα γεωγραφικά όπως το Πολύκαστρο.
Οι  δύο επιστήμονες Μ Μαραβελάκης και Α Βακαλόπουλος είχαν ορισθεί από τον Ε. Βενιζέλο υπεύθυνοι για την ονομασία των τοπωνυμιών στη Β Ελλάδα
Την εκδοχή αυτή της προέλευσης της  ονομασίας είχα δημοσιεύσει και στην εφημερίδα , Ο Δημότης του Πολυκάστρου.
Θεσσαλονίκη  18  Ιανουαρίου  2015-01-18
Γεωργία Λουκά -Μουντράκη Αναφορά: Γεωργία Λουκά Μουντράκη 79.166.249.225 18:07, 19 Ιανουαρίου 2015 (UTC)
Η εκδοχή δεν πείθει. Η Αγχίαλος αναφέρεται πάντα (και ιδίως σε παλαιότερα βιβλία) ως πόλη-κάστρο, πάντα στη μορφή "Αγχίαλος (πολη-κάστρο)" και ιδιαίτερα το ακρωτήριο στο οποίο πράγματι βρίσκεται η πόλη-κάστρο. Άσε που στη διαμάχη Ποντίων και Ανατολικορωμυλιωτών για το όνομα η αναφροά στην Αγχίαλο της Ανατολικής Ρωμυλίας εν θα ήταν μια συμβιβαστική λύση. Γιατί είναι τόσο δύσκολο να γίνει αποδεκτή η πιο απλή και λογική εκδοχή που έχει να κάνει με τα οχυρά του Α΄ Παγκοσμίου Πολέμου. Άλλωστε το Πολύκαστρο είναι το βορειότερο σημείο στρατοπέδευσης από αμυντικής άποψης. Δεν υπάρχει στρατόπεδο βορείως του Πολυκάστρου ,ούτε τώρα, ούτε παλαιότερα, από το Β΄ Βαλκανικό, έως τον Α΄ Παγκόσμιο και τον Β΄ Παγκόσμιο. Από μορφολογικής άποψης το σημείο βόλευε. Και εξ ου και η ονομασία. Δεν υπήρχε περίπτωση να γνώριζαν ή να ήθελαν να έχει σχέση η ονομασία με μια μεσαιωνική πόλη της νοτίου Ιταλίας ή της ανατολικής Βουλγαρίας. Τόσο απλό. Χρήστης:Pyraechmes καλώς ήλθε η Ελληνοαραβική άνοιξη (συζήτηση) 09:43, 26 Δεκεμβρίου 2016 (UTC)
replies: text: Όχι πρωτότυπη έρευνα στη ΒΠ. Σόρυ.--Dipa1965 (συζήτηση) 09:14, 29 Δεκεμβρίου 2016 (UTC)
Συμφωνώ. Χρήστης:Pyraechmes καλώς ήλθε η Ελληνοαραβική άνοιξη (συζήτηση) 09:41, 29 Δεκεμβρίου 2016 (UTC)
thread_title:  Σχόλιο 19-1-2015

message: ΣΥΓΧΑΡΗΤΗΡΙΑ ΓΙΑ ΤΟ ΑΡΘΡΟ ΣΑΣ , ΔΕΝ ΒΡΗΚΑ ΚΑΠΟΙΟ ΣΦΑΛΜΑ ΑΛΛΑ ΓΝΩΡΙΖΩ ΟΤΙ ΕΔΩ ΕΔΡΑΣΑΝ ΚΑΙ ΓΑΛΛΟΙ ΣΤΡΑΤΙΩΤΕΣ , ΑΥΤΟΙ ΔΕΝ ΑΝΑΦΕΡΟΝΤΑΙ ΠΟΥΘΕΝΑ , ΟΣΟ ΚΙ ΑΝ ΕΨΑΞΑ , ΚΑΛΟ ΘΑ ΗΤΑΝ ΝΑ ΓΝΩΡΙΖΟΥΜΕ ΕΣΤΩ ΚΑΙ ΣΕ ΕΝΑ ΜΙΚΡΟ ΑΡΘΡΟ ΚΑΤΙ ΚΑΙ ΓΙ ΑΥΤΟΥΣ . Αναφορά: . 94.68.153.198 13:02, 13 Αυγούστου 2015 (UTC)
thread_title:  Σχόλιο 13-8-2015

message: Για όσους γνωρίζουν τις απόψεις της σύγχρονης ιστοριογραφίας για την περίοδο αυτή, το λήμμα παραδίδει εντελώς πλαστή εικόνα. Συγκεκριμένα, παρουσιάζεται μια ψευδής συνέχεια της βυζαντινής κυριαρχίας, με εξαίρεση 20 χρονια φραγκοκρατίας. Στην πραγματικότητα, ξέρουμε πως ο κυρίως ελλαδικός χώρος χάνεται από τον έλεγχο των Βυζαντινων, αμέσως μετά τις σλαβικές επιδρομές του 7ου αι. Στην περιοχή, το Βυζάντιο ελέγχει μόνο μια λωρίδα γύρω από τη Θεσσαλονίκη. Ίσως η Αμφαξίτιδα να επανήλθε για λίγο στο Βυζαντιο, κατά την εποχή του Νικηφόρου Α, αλλά ακόμα κι αν αυτό έγινε, οι Βούλγαροι σίγουρα ξαναπήραν τον έλεγχο μετά την πανωλεθρία της Πλίσκας.
Τα ιδια προβλήματα υπαρχουν στην υστεροβυζαντινή περίοδο, όπου παραλείπεται η δράση του νέου βουλγαρικού κράτους και η επέκταση των Σέρβων.--Dipa1965 (συζήτηση) 10:17, 29 Δεκεμβρίου 2016 (UTC)
Δεν είναι έτσι ακριβώς. Η σύγχρονη ιστοριογραφία έχει τη θέση ότι κατά τις επιδρομές των σλάβων του 6ου και 7ου αιώνα, παρόλο που έγιναν εκτεταμένες καταστροφές και ερημώσεις περιοχών, ουδέποτε άλλαξε η κρατική κυριαρχία, παραμόνο σε θύλακες ή περιοχές, όπου οι σλάβοι εγκαταστάθηκαν και ανέπτυξαν κάποιου είδους κρατική υπόσταση (π.χ. Βασίλειο Πελοποννήσου). Στη συγκεκριμένη περιοχή δεν αναφέρεται καμία τέτοιου είδους κρατική υπόσταση, ούτε τότε, ούτε μετέπειτα υπό την μορφή αυτονομίας όπως ήταν οι σκλαβηνίες. Για το κράτος των Βουλγάρων του 9ου αιώνα και τη μάχη της Πλίσκας (κοντά στο Δούναβη), επίσης δεν έχει να κάνει με τη συγκεκριμένη περιοχή. Για το νέο κράτος των Βουλγάρων του 11ου αιώνα, υπήρξε ενδεχομένως κάποια πρόσκαιρη κατοχή, αλλά δεν αναφέρεται σε κάνενα βιβλίο ιστορίας αφενός (για την αμφαξίτιδα), και αφετέρου, αυτή, ακόμα κι αν συνέβη, δεν κράτησε για πάνω από 20 χρόνια αφού μετά τη μάχη του Κλειδιού, οι Βούλγαροι αποσύρθηκαν. Για τους Σέρβους, αναφέρεται συγκεκριμένα η νότια οριογραμμή της και βρίσκεται λίγα χιλιόμετρα βορείως του Πολυκάστρου. Γενικά, μια προσκετική εξέταση των ιστορικών χαρτών ανά εποχή που έχουν δημοσιευτεί, αποσαφηνίζει τέτοιου είδους προβληματισμούς. Χρήστης:Pyraechmes καλώς ήλθε η Ελληνοαραβική άνοιξη (συζήτηση) 12:17, 29 Δεκεμβρίου 2016 (UTC)
Για τους Γαλάτες επιφυλάσσομαι. Πρέπει να ξαναβρώ την πηγή γιατί με τόσες αφαιρέσεις πηγών εδώ, έχει χαθεί η αρχική προέλευση. Χρήστης:Pyraechmes καλώς ήλθε η Ελληνοαραβική άνοιξη (συζήτηση) 12:21, 29 Δεκεμβρίου 2016 (UTC)
replies: text: Δεν αναφερόμουν στο κρατος του Σαμουήλ αλλά σε αυτό του Ιωαννίτση. Όσο για τη σύγχρονη βιβλιογραφία, μιλάει για θύλακες βυζαντινής κυριαρχίας και όχι το αντίθετο, καθώς και για πλήρη απώλεια χερσαίας επαφής της Κωνσταντινούπολης με τη Θεσσαλονικη για πολυ μεγάλο διάστημα. Αλλωστε η θεματική οργανωση στη Μακεδονία είναι μεταγενέστερη. Τωρα, το αν η Θεσσαλονίκη διατηρούσε κάποιο έλεγχο στην περιοχή είναι κάτι που θα προσπαθήσω να επ;ληθεύσω, όταν επανέλθω στο λήμμα.--Dipa1965 (συζήτηση) 12:29, 29 Δεκεμβρίου 2016 (UTC)
Για το κράτος του Σκυλοϊωάννη/Καλογιάννη (Ιωαννίτση) τα όριά του φαίνεται ότι σταματούσαν στο Πολύκαστρο, όπως φαίνεται και στους ιστορικούς χάρτες, και τις αναφορές ότι το κάστρο της Βαϊρού άντεξε. Φυσικά στο μεγάλο κράτος του Ιβάν Άσεν του Β΄, η περιοχή έγινε υποτελής στους Βούλγαρους, όπως και ένα μεγάλο μέρος της Μακεδονίας, ολόκληρη η Ήπειρος και η Θεσσαλία, η Φθιώτιδα, η Ευρυτανία και η Αιτωλοακρνανία. Απλά, δεν αναφέρεται στην Ελληνική ιστορία (όπως δεν αναφέρεται κι εδώ) γιατί ήταν πρόσκαιρη. Χρήστης:Pyraechmes καλώς ήλθε η Ελληνοαραβική άνοιξη (συζήτηση) 06:29, 30 Δεκεμβρίου 2016 (UTC)
Aναφέρουμε τη σύντομη περίοδο της υπαγωγής στο Βασιλειο της Θεσσαλονίκης οπότε πρέπει να αναφερθεί και η βουλγαρική.--Dipa1965 (συζήτηση) 08:47, 30 Δεκεμβρίου 2016 (UTC)
thread_title:  Η ιστορία της βυζαντινής περιόδου είναι ανακριβής